I minere zweite wuche herbsferie hani choene zu minere host-tante ;-) das isch d  schwoester vo minere host-mueter... si het au e familie mit eme gliichaltrige sohn, hans mega guet gha mit ihm. vo det wo si wohned, oepe e stund autofahrt is landesinnere hets wider ganz neui sache z gse geh... mer sind rund um sonen see im regewald gloffe, das isch wider eimal meh mega kuhl gsi! es het mega vill so riise baeum gha wo d wurzle so abehanged... die sind zum teil wueki riisig gsi, wie du uf de foeteli chasch gseh... isch kuhl gsi chli Tarzan z spile ;-) ich han au eis foeteli vome plakat wo drufstaht  wie die baeum entstoend fuer all di interessierte luet... denn hend si es motorboot wos uf en andere See, au i de naechi, goend go wasserski und all das zueg fahre... das isch meega kuhl! ich han choene 'single ski' usprobiere das isch mit eim ski womer d fuess hinderenand het, denn 'kneeboard' det chnuenlisch druf und denn s best am ganze isch 'tubes' das sind so ring womer chan druf ligge/chnuenle oder was au immer und denn faetzisch mit oepe 50 ueber s wasser und gumpsch ueber d welle und das gaht eifach  mega ab ;-) aber wenns eim ruehrt ischs wasser relativ hert... aber isch e mega kuhli ziit gsi mit dere familie!